OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

tel. 035/447-326, fax: 035/407-420

KLASA: 003-06/18-01/07

URBROJ: 2178/01-17-18-02

U Slavonskom Brodu, 16. kolovoza 2018. godine

ZAPISNIK

sa jedanaeste (11) sjednice Školskog odbora Obrtničke škole Slavonski Brod održane

dana 16. kolovoza 2018. godine u 10:00 sati u Uredu Ravnateljice Obrtničke škole

Slavonski Brod, Vladimira Nazora 9, 35 000 Slavonski Brod

Predsjednik Školskog odbora Obrtničke škole Slavonski Brod Krešimir Grubanović, prof. sazvao je današnju sjednicu Školskog odbora. Pozdravio je prisutne te utvrdio da su na sjednici prisutni slijedeći članovi Školskog odbora: Mihaela Deanović, Krunoslav Ravnjak, Ante Cvitković, Dubravka Pracny, Danijela Petrović i predsjednik Krešimir Grubanović. Sjednici Školskog odbora prisutna je i ravnateljica Anita Holub prof. i tajnica Ankica Lopojda. Na sjednici nije prisutna gđa. Mirela Đaković. Budući da postoji kvorum za pravovaljano odlučivanje, predsjednik Školskog odbora predložio je sljedeći

dnevni red:

1. Usvajanje Zapisnika s desete (10) sjednice Školskog odbora Obrtničke škole Slavonski

 Brod

2. Odlučivanje o upućivanju kandidata natječaja na prosudbu radne sposobnosti

3. Različito

Predloženi dnevni red za današnju sjednicu Školskog odbora jednoglasno je usvojen.

Ad 1)

Predsjednik Školskog odbora Krešimir Grubanović pozvao je članove Školskog odbora da se izjasne o prihvaćanju zapisnika sa prethodne desete (10) sjednice Školskog odbora Obrtničke škole Slavonski Brod. Zapisnik Školskog odbora sa desete (10) sjednice dostavljen je svim članovima uz poziv na današnju sjednicu. Na Zapisnik sa desete (10) sjednice Školskog odbora nije bilo primjedbi te je jednoglasno donesena sljedeća

Odluka

usvaja se Zapisnik sa desete (10) sjednice Školskog odbora Obrtničke škole Slavonski Brod, Vladimira Nazora 9, 35 000 Slavonski Brod, održane dana 5. srpnja 2018. godine

Ad 2)

Pod ovom točkom dnevnog reda ravnateljica Anita Holub, prof. obavijestila je članove školskog odbora da je Škola zaprimila Suglasnost Ministrice znanosti i obrazovanja za zapošljavanje domara, 1 izvršitelj, na puno neodređeno vrijeme. Nakon zaprimanja iste, a budući da su nam oba domara otišla u mirovinu dana 19. srpnja 2018. godine raspisali smo natječaj za navedeno radno mjesto. Na natječaj je pristiglo pet prijava. Na osnovu uvida u dostavljenu dokumentaciju utvrdili smo da tri prijave na natječaj nisu potpune, donosno da kandidati nisu dostavili traženu natječajnu dokumentaciju. Slijedom navedenog, Ravnateljica je zamolila da članovi Školskog odbora sukladno odredbama Statuta i Pravilnika o radu da odluče o upućivanju kandidata na prosudbu radne sposobnosti s obzirom na radno mjesto. Nakon kraće diskusije članova Školskog odbora jednoglasno je donesena slijedeća

O d l u k a

Na testiranje radne sposobnosti upućuju se kandidati koji ispunjavaju uvjete natječaja, odnosno gosp. Mario Vlainić i gosp. Nikola Knežević. Testiranje radne sposobnosti provesti će Povjerenstvo sukladno odluci Ravnateljice te Odluci povjerenstva o provedbi testiranja.

Ad 3)

Pod ovom točkom dnevnog reda ravnateljica Anita Holub, prof. obavijestila je članove Školskog odbora o hodogramu aktivnosti do kraja ove školske godine. Naime, dana 20. kolovoza 2018. godine održati će se sjednica Nastavničkog vijeća. Istoga dana od 10:00 sati započinju Popravni ispiti, a od 27. kolovoza 2018. godine Završni ispiti. Školska godina 2018./2019. započinje 3. rujna 2018. godine. Budući da su u prizemlju naše Škole u tijeku radovi, navedene aktivnosti održavati će se na drugom katu naše Škole, a po potrebi u kombiniranim razredima. Svečani prijem naših učenika prvih razreda ove školske godine godine zbog navedenih radova se neće održati. Ravnateljica je najavila je i zamjenu stolarije u sklopu Energetske obnove u svibnju slijedeće godine. Početkom srpnja u našu Školu uveli smo WiFi, a Internet je dostupan na svim računalima u našim učionicama.

Kao što je prethodno najavila, od ove školske godine imati ćemo A i B raspored sati. Dežurstva učenika i nastavnika biti će pojačana tijekom cijele školske godine, a smatra potrebnim i uvođenje „kaznionice“ za učenike koji ometaju nastavni sat.

Budući da nije bilo više prijedloga na dnevni red sjednica Školskog odbora zaključena je u 10:52 sati.

 Zapisnik vodila Predsjednik Školskog Odbora

Ankica Lopojda mag.iur. Obrtničke škole Slavonski Brod

 Krešimir Grubanović, prof.